Wirt iż-Żejtun Int tagħmillek differenza jekk toqgħodx iż-Żejtun jew xi post ieħor f'Malta7 Jekk iva għaliex7 Forsi għax għandek il-familja hawn u tixtieq tibqa' qribhom. Jista' jkun ukoll għaliex għandek il-ħbieb u l-kumpanija u ma tixtieqx titbiegħed minnhom, għalkemm Malta m'hawn imkien 'il bogħod. Barra dawn ir-raġunijiet, ikollna ngħidu li hemm dik ix-xi ħaġa li tiġbidna lejn il-post fejn trabbejna u ngħixu. Hekk jiġrilna meta nsiefru barra minn Malta, għalkemm dejjem nieħdu gost li żorna parti oħra mid-dinja, meta joqrob tmiem il-btala dejjem ikollna ġenn biex niġu lura. Bħalma l-lingwa Maltija tiddistingwina minn nazzjonijiet oħrajn, hekk ukoll id-djalett Żejtuni jiddistingwina minn Maltin oħrajn. Iżda mhux biss il- mod kif nitkellmu jagħtina identità. Irridu ngħidu li aħna lkoll ninsabu mdawrin bi ħwejjeġ li flimkien nisġu l-identità tagħna ż-Żwieten. Hemm ħwejjeġ li narawhom u mmissuhom b'idejna, għalhekk ngħidulhom tanġibbli; u oħrajn li la nistgħu mmissuhom u kultant lanqas narawhom, u dawn jissejħu intanġibbli. Ħa nagħti xi eżempji biex tifhmuni aħjar. Il-bini storiku u ta' arkitettura mill-isbaħ li hawn fil-partijiet antiki taż-Żejtun ilkoll nistgħu narawhom u mmissuhom, b'uħud ukoll nidħlu fihom. L-armar tal- festa, kemm ta' barra kif ukoll dak ta' ġol-knisja nistgħu ngħidu l-istess. Iżda l-mużika sabiħa li tindaqq fil-ġranet tal-festa fil-knisja la narawha u wisq anqas immissuha, l-istess nistgħu ngħidu għall-marċi li jindaqqu mill-baned tagħna. Din hija d-differenza bejn ftit minn dawk il- ħwejjeġ tanġibbli u oħrajn intanġibbli li sawru l-identità tagħna ż-Żwieten. Dan huwa l-wirt li għaddewlna dawk li għexu qabilna biex ingawduh aħna. Iżda dan il-wirt WIRT IŻ-ŻEJTUN www.wirtizzejtun.com nistgħu ngawduh u nindukrawh b'mod tajjeb, u nistgħu wkoll nisfruttawh ħażin u nisparpaljawh. Oħrajn lanqas biss jafu b'dan il-wirt, aħseb u ara kemm ser japprezzawh jew jieħdu ħsiebu. Kien għalhekk li fit-3 t'Ottubru 2010 ttieħdet l-inizzjattiva biex fiż-Żejtun titwieled għaqda bil-għan li tkattar aktar l-apprezzament ta' dak kollu li jagħmilna Żwieten. Din l-għaqda twaqqfet b'mod formali fit-13 ta' Diċembru tal-istess sena meta ġie approvat l-istatut tagħha. Din l-għaqda hija Wirt iż-Żejtun li Ilum għandha madwar tmenin membru fiha. Sa mit-twaqqif tagħha l-kumitat ta' din l-għaqda rnexxielu jagħmel attività kważi kull xahar bil-għan li jkattar l-apprezzament tal-wirt storiku u kulturali taż-Żejtun. Għal dawn l-attivitajiet kellna attendenzi mhux biss minn residenti Żwieten iżda anke minn nies minn barra ż-Żejtun. B'hekk barra l-attività ta' Żejt iż-Żejtun organizzata mill- Kunsill Lokali bil-parteċipazzjoni ta' diversi għaqdiet miż-Żejtun, din l-għaqda bdiet tiġbed nies lejn iż-Żejtun f'xhur oħra matul is-sena. Biex dawn l-attivitajiet kienu ta' suċċess sibna kull koperazzjoni meħtieġa kemm mill-Kunsill Lokali, il- Parroċċa kif ukoll mill-għaqdiet li Ikoll fehmu l-għan nobbli li għalih qed taħdem l-għaqda. Iżda bħal kull għaqda oħra mingħajr għajnuna finanzjarja ma tista' tagħmel xejn. Hawn l-akbar għajnuna sibnieha mill- membri li fehmu u ħaddnu l-għan u l-viżjoni tal-għaqda, u bil-ħlas ta' sħubija tagħhom stajna nsostnu l-attivitajiet tagħna. Sibna wkoll għajnuna minn xi sponsors mill- komunità kummerċjali, għalkemm ikollna ngħidu li stennejna li nsibu aktar. Dawk li joqogħdu r-Raħal t'Isfel jew ir-Raħal ta' Fuq rawna ndawru grupp imdaqqas ta' persuni li wieġbu għal żewġ stediniet li għamilna f'żewġt Iħdud differenti fix-xhur li għaddew, meta organizzajna mixjiet kulturali u informattivi fit-triqat ta' dawn il-partijiet antiki taż- Żejtun. Dawn iż-żewġ attivitajiet ħolqu interess kbir tant li ngħataw importanza wkoll mill-media. Forsi hawn min minnkom ukoll kien preżenti għall- attività li għamilna fil-jiem tal-Ġimgħa Mqaddsa fejn bil-għajnuna tal-artiġġjan Żejtuni Vince Abela, stajna napprezzaw aktar ix-xogħol tal-interzjar fl-injam li għandna fis-sett tal-vari tal-Ġimgħa l-Kbira. Dawn huma biss ftit mill-attivitajiet li għamilna s'issa. Barra mill-attivitajiet, Wirt iż-Żejtun għandha ġ wkoll is-sit elettroniku tagħha — www.wirtizzejtun. com, kif ukoll il-paġna u grupp fuq 'Facebook'. Dawn il-mezzi diġitali qed iservu bħala għajn t'informazzjoni mhux biss għalina ż-Żwieten iżda wkoll għall-istudenti u l-emigranti. Jekk int għadek qatt ma dħalt fuq dawn il- mezzi, nistiednuk biex issib ħin u żżurhom. Wirt iż-Żejtun hija kommessa li tkompli tqarreb in-nies lejn il-wirt storiku u kulturali tagħna. Nixtiequ ninvestu aktar ħin fit-tfal li huma l-ġenerazzjoni ta' Żwieten t'għada, iżda dmirna hu li l-ġenerazzjoni tal- llum nibżgħu għal dak li ħallewlna l-ġenerazzjonijiet ta' qabilna. Jekk int tħoss li għandek l-istess ħsibijiet tagħna nistidnuk tingħaqad magħna fl-attivitajiet li nagħmlu. Tattoo Artist Branton Barbara at 21, St. Marv Street, Żejtun (opposite Police Station)